133 personer har tilstått Palme-drapet
Svensk politi holdt i ettermiddag pressekonferanse for å fortelle om status i etterforskningen - 30 år etter at han ble skutt og drept i Stockholm sentrum. – I går skal det visst ha kommet en tilståelse til, så nå er vi vel oppe i 134, sier etterforskningsleder Dag Andersson fra politiet på pressekonferansen, etter å ha vist statistikk som forteller at 133 personer har erkjent å stå bak drapet ingen er endelig dømt for å ha gjort. Påtalelederen Kerstin Skarp forteller at Palme var en omstridt statsminister. – Palme vekket som statsminister mye følelser. Det var mye hat mot ham, sier påtaleleder Kerstin Skarp.Leder av Palmegruppen i Stockholmspolitiet forteller at et fantombilde politiet offentliggjorde av en mulig gjerningsmann 6. mars 1986 har ført til rundt 8000 tips. De har vært fånyttes. – Dette bildet har vært en stor belastning for etterforskningen. Sannsynligvis er ikke dette gjerningsmannen. Dessverre. Derfor ønsker vi å tone ned bildets betydning. Dersom noen vil tipse oss om personer som ligner denne personen så er ikke det noen grunn til det. Med mindre man kan knytte den personen til andre ting i forbindelse med drapet, så er det ikke relevant, sier Melander. Alt om Palme-saken: Drapet som rystet Sverige Det var en kvinne som beskrev denne personen for politiet etter at hun hadde møtt ham på gaten i nærheten av åstedet kort tid etter drapet. Hun fortalte at det virket som at han forsøkte å skjule ansiktet. Derfor meldte hun seg til politiet. Hun trodde han gjorde det for å unngå å bli oppdaget. På pressekonferansen går politiet grundig gjennom sakens gang gjennom de 30 årene som er gått siden drapet. Blant annet brukes det tid på å gå gjennom Christer Petterssons rolle i saken. Han ble først dømt i 1989, så frikjent i en høyere rettsinstans samme år. – Pettersson er den eneste som av en domstol er frikjent for drapet på Palme. Det innebærer at vi ikke har kunnet arbeide med Christer Pettersson. Vi har derimot tatt imot tips om ham, sier Skarp.Hun sier at målet fortsatt er å løse saken - men hun er ikke optimistisk. – Du sier målet er å løse saken. Hvor nær er dere å gjøre det? – Nei, vi er ikke nære å løse saken. Vi har ingen mistenkte nå, sier Skarp til VG. – Er du optimistisk med tanke på å klare det? – Nei. På spørsmål fra en dansk journalist om hva som er de største feilene som er begått i saken, vil ikke Skarp gå inn på. – Jeg vil ikke komme med noen kritikk her til tidligere utredninger, sier hun. JFK-ekspert: Ser paralleller mellom drapet på Kennedy og Palme Sjefen for Palmegruppen, Hans Molander, mener det er vanskelig å forutsi om saken en dag kan bli løst. – Det er vanskelig å svare på. Det er en unik og omfattende etterforskning, hvor vi hele tiden får inn nye tips, sier Molander til VG. – Hvorfor tror du det ikke er oppklart? – For å si det enkelt så er det fordi det mangler biter i puslespillet. Drapsvåpenet kan være en slik bit. Det ville vært veldig interessant å få inn det, men det er ikke slik at det nødvendigvis er eneste biten som kan løse mysteriet, sier han. På årsdagen, 28. februar, kommer politiet til å ha en egen tipstelefon åpen fra klokken 14 til 22.Sveriges karismatiske statsminister hadde vært på kino med sin kone Lisbet, sønnen Mårten og hans forlovede. Parene sto og snakket litt utenfor Grand-kinoen etter å ha sett «Brødrene Mozart» før det skilte lag. En mann med en revolver dukker opp bak Palme. Et dødelig skudd treffer ham i ryggen. Et annet skudd streifer kona, som blir lettere skadet. Drapsmannen tar beina fatt opp trappene mot Malmskilnadsgatan og løper over gaten. Så er personen borte. For alltid. I 30 år har svensk politi etterforsket drapet uten å kunne fastslå hvem som skjøt Palme. Det er blitt kalt verdens største drapsetterforskning. Ifølge Aftonbladet harpolitiet brukt mer enn 560 millioner norske kroner så langt, men altså uten å finne svaret på mysteriet. En rekke teorier er lansert. Ulike personer og grupper er pekt på som den eller de som stod bak. Én mann har vært mer i søkelyset enn noen andre; Christer Pettersson. Han er både dømt og frikjent for drapet. Og han har både tilstått og nektet for å være den skyldige. GRAFIKK: Paul Wallander, Aftonbladet, John Granlund, Kalle Karlsson, Tom Byermoen
Det opplyser politiet på en pressekonferanse i Stockholm i forbindelse med 30 års markeringen for drapet.